
Kārtība, kādā izglītības iestādē uzturas izglītojamo vecāki un citas personas
Izdoti saskaņā ar Izglītības likuma 36. panta
Trešo daļu un 55. panta 8. punktu
1. Kārtība nosaka Trikātas pamatskolas (turpmāk – Skolas) izglītojamo vecāku, aizbildņu, citu pilnvaroto personu (turpmāk – Vecāki) un nepiederošu personu uzturēšanās kārtību izglītības iestādē (turpmāk – Kārtība).
2. Kārtības mērķis ir nodrošināt izglītojamo drošību un Skolas darbības nepārtrauktību.
3. Kārtības ikdienas nodrošināšanu īsteno Skolā dežurējošie darbinieki.
4. Ikviena persona, apmeklējot Skolu, ievēro darbinieku norādes, sabiedrībā pieņemtas uzvedības normas, izglītojamo, darbinieku un citu apmeklētāju likumīgās intereses un tiesības.
5. Aizliegts traucēt mācību un audzināšanas procesu, ieiet klases, grupas telpā pēc mācību stundas, nodarbības sākuma un citos gadījumos, kas tieši saistīti ar izglītības procesa nodrošināšanu.
6. Izglītojamo vecāki, aizbildņi, citi pilnvaroti ģimenes locekļi un draugi var apmeklēt Skolas izglītojošos, svinīgos u.c. ārpusstundu pasākumus, ja tas ir atļauts saskaņā ar Skolas vadības norādījumiem.
7. Izglītojamā likumiskais pārstāvis paziņo Skolas vadībai par plānoto uzaicināmo personu skaitu, norādot informāciju par šo personu vārdu un uzvārdu, kā arī citu informāciju, kas nepieciešamas pēc Skolas vadības norādījuma.
8. Par uzaicināto personu uzturēšanos Skolā atbild uzaicinātājs.
9. Ja vecākiem vai citiem ģimenes locekļiem ir nepieciešamība satikt izglītojamo mācību norises laikā, jāvēršas pie Skolas vadības vai cita atbildīgā izglītības iestādes darbinieka.
10. Darbinieks, pie kura pieteicies apmeklētājs, informē par tikšanos Skolas vadību (direktori, vietnieci vai lietvedi).
11. Izglītojamo vecākus par šo kārtību informē klašu audzinātāji. Vecāki ar kārtību var iepazīties izglītības iestādes mājaslapā un elektroniskajā žurnālā.
12. Par nepiederošu personu tiek uzskatīta persona, kura nav Skolas izglītojamais, vecāks vai Skolas darbinieks. 
13. Nepiederoša persona, ienākot Skola telpās, pieiet pie Skolas dežurējoša darbinieka un informē par ierašanās iemeslu. Dežurējošā darbinieka pienākums ir noskaidrot personas ierašanās mērķi.
14. Izglītības iestādē aizliegts uzturēties nepiederošām personām, kuras ieradušās bez likumiska pamata.
15. Par nepiederošas personas uzturēšanos Skolā ir atbildīga persona, pie kuras ir ieradies iepriekš pieteicies apmeklētājs.
16. Valsts un pašvaldības iestāžu darbinieku ierašanās gadījumā Skolā dežurējošā darbinieka pienākums ir pieprasīt apmeklētājiem uzrādīt personas dienesta apliecību un pavadīt viņus pie Skolas vadības pārstāvja.
17. Apmeklētājs atstāj Skolas telpas un teritoriju, ja Skolas darbinieka ieskatā nav likumiska pamata šeit atrasties.
18. Gadījumā, ja nepiederošā persona neievēro kārtības noteikumus vai nepakļaujas Skolas darbinieku prasībām, tiek ziņots pašvaldības policijai.
19. Direktora vietniekam izglītības jomā ir pienākums ar šiem noteikumiem iepazīstināt Skolas darbiniekus.
20. Personas, kuras ierodas Skolā ar mērķi iesniegt iesniegumus, priekšlikumus vai sūdzības, vēršas pie Skolas vadības, vai arī iepriekš vienojas par tikšanās laiku.
21. Kārtība izvietojama apmeklētājiem pieejamā vietā.

Atzīt par spēku zaudējušus iekšējos noteikumus: 2016. gada 22. decembra Nr. 40 “Kārtība, kādā izglītības iestādē uzturas izglītojamo vecāki un citas personas” un Brenguļu sākumskolas “Nepiederošu personu uzturēšanās kārtība Brenguļu sākumskolā”.

